Høyre+(H)

=__** HØYRE **__ = Høyre ble stiftet den 25.august 1884 etter at parlamentarismen ble innført i Norge. Emil Stang ble da valgt til partiets første formann, og under hans ledelse ble viktige prinsipper for Høyres arbeid trukket opp: Høyre skulle være et sosialt reformparti som arbeidet innenfor de rammene som et parlamentarisk demokrati setter. Oppslutningen om høyre har variert betraktelig gjennom årene. Høyre hadde størst andel velgere i 1894, men da var det også kun to partier som folket kunne velge mellom. I løpet av Høyres historie har de aldri hatt et rent flertall på Stortinget, og høyre møtte et nederlag i mellomkrigstiden som følge av at det kom nye partier. I årene rundt 1900 tok Høyre initiativ til å bygge ut et moderne samferdselsnett. Etter andre verdenskrig var Høyres viktigste oppgave å arbeide for å gjenreise en sunn økonomisk politikk, og Høyre har i etterkrigstiden befestet sin posisjon som et nasjonalt folkeparti.

Samfunnet vårt er stadig i utvikling og forandring, og Høyre mener derfor at målet må være å kunne ta vare på menneske som er i samfunnet og ikke systemet. Ideologien til Høyre knyttes altså til prinsipper og verdier. Høyre tar utgangspunkt i slik samfunnet er i dag, men de vil bygge videre på det som de mener er verdt å bygge videre på. Høyre representerer seg som et sosialt reformparti, og partiet arbeider altså innenfor rammene til et parlamentarisk demokrati. Dette vil si at Høyre arbeider for en politisk styreform som innebærer at regjeringen må støtte seg på flertallet i Stortinget, og at stortingsflertallet hele tiden har makten til å kunne tvinge et parti til å gå av. Med andre ord går et parlamentarisk demokrati ut på at flertallet blir enige om det samme og flertallet får det de ønsker. Høyre er altså i dag et parti som knytter de konservative og liberalistiske interessene hånd i hånd.

Som alle andre partier har Høyre saker som de setter høyere enn andre, altså partiets kjernesaker. To av disse kjernesakene er skole og arbeidsledighet. Høyre er opptatt av at de unge skal få den utdanningen og den kunnskapen de trenger, og satser derfor på å skape en god offentlig skole, med flere valg muligheter. Dette uavhengig av sosial bakgrunn, og Høyre mener det er viktig at skolen skal gi like muligheter til alle, uavhengig av sosial bakgrunn. Høyre er også opptatte av å forsterke det fremtidige velferdssamfunnet i Norge, og dette ved å minske arbeidsledighet og skape et arbeidsliv der alle får bidra, og der de som faller utenfor får en ny sjanse. Høyre mener at man skal møte mennesker med aktiv hjelp fremfor passiv trygt. Med dette mener Høyre at så lenge mennesker har arbeidsevne har de en rett og plikt til aktivitet som et grunnlag for trygden de mottar. På denne måten stiller man noen krav, og ved å stille krav viser man at man har tro på at alle kan om de får muligheten. Stiller man ikke krav, er det det samme som å gi opp mennesker og ikke gi dem en sjanse. Det er verken sosialt eller verdig for disse individene.

Høyres ideologier og meninger treffer selvsagt noen partier og mennesker bedre enn andre. De har blant annet politisk støtte fra Frp, ofte støtte fra Krf. Dette har mye med like ideologier og tankeganger. Ifølge VG var det også stort flertall som støttet partiet når det kom til saken om at foreldre skulle få full frihet til å fordele fødselspermisjonen mellom mor og far. Dette viser oss at Høyre har støtte blant familiefolk og småbarnsfamilier. I følge Høyre.no støtter også forskningsrapporten Høyres skolepolitikk. Altså at elever skal møtes av en skole som stiller faglige krav, setter tydelige mål og en skole hvor det har konsekvenser å ødelegge læringsmiljøet for andre.

Høyre er altså et nasjonalt folkeparti som er opptatte av å ha samfunnet i fokus, og gjøre det som er best for flertallet. Høyre er opptatte av prinsipper og verdier, og vil bygge videre på viktige ting som skole og arbeidsmiljø. Dette gjør at Høyre treffer flere aldersgrupper, og kjerne sakene omfatter hele samfunnet, spesielt barnefamilier, fordi blant annet Høyres fokus på skolepolitikk berører dem. Med andre ord er det kjerne sakene som bestemmer hvilke velgere som slutter seg til partiet, og Høyre er opptatte av å jobbe for saker som berører flertallet i samfunnet, og gjør det beste for flertallet.


 * Kilder:**